
retningslinjer for oppfølging av eksterne fagevalueringer

Vedtatt av universitetsstyret 26. april 2007

Arkivref: DL 200702228 (S 15-07)

1. Etter at evalueringsrapporten er oversendt universitetet fra Norges forskningsråd (NFR), sendes denne på intern høring til følgende:

· fagmiljø som er evaluert

· institutt som er evaluert

· fakultet/NFH som er evaluert

· UB/IT-avdelinga i den grad disse berøres av evalueringen

Separate høringssvar sendes til universitetsdirektøren innen en nærmere angitt frist.

2. Universitetsdirektøren sammenstiller en endelig høringsuttalelse til NFR på vegne av Universitetet i Tromsø

3. Evalueringsrapporten fra NFR skal behandles som separate saker både i instituttstyre og fakultets-/høgskolestyre

Resultatet av behandlinga av evalueringsrapportene i styringsorganene sendes til universitetsdirektøren i forbindelse med rapportering til forskningsmeldinga første høst etter at evalueringsrapporten er oversendt fra NFR. Følgende skal det redegjøres for i en tiltaksplan:

· Plan for utbedring av påpekte svakheter ved forskningsmiljøet. Tiltaksplanen skal inneholde identifiserte virkemidler, og økonomiske og personalmessige konsekvenser skal vurderes og prioriteres. Milepæler for resultatoppnåelse skal angis.

4. Fagevalueringene presenteres i forskningsmeldinga

5. Evaluerte institutter og fakulteter/NFH rapporterer til universitetsdirektøren årlig i tre påfølgende år etter at evalueringen er ferdigstilt. I rapporten skal det vektlegges hvilke resultater som er oppnådd siden forrige rapportering

6. Universitetsdirektøren vurderer i forbindelse med den årlige budsjettbehandlingen om det skal iverksettes tiltak for å oppnå ønskete resultater, eventuelt pålegge omprioriteringer ved enhetene

Universitetsdirektøren

Forsknings- og studieavdelinga

